# Bilag til pkt. 4 og 5

## Fastsættelse af kontingent og forslag fra Landsbestyrelsen om vedtagelse af flere typer af medlemskaber

Med henblik på at øge medlemstallet og inkludere flere grupper som aktive medlemmer i KFUKs Sociale Arbejde fremlægges her et forslag om flere typer af medlemskaber og dermed differentierede kontingenter.

Der foreslås tre typer af medlemskaber og fire forskellige kontingenter i stedet for det nuværende ene:

* Ordinært medlemskab – giver stemmeret og valgbarhed (ansatte er dog jf. vedtægterne ikke valgbare og har ikke stemmeret). Kontingentet foreslås hævet til 300 kr./år (nuværende 200 kr./år). Det foreslås desuden, at kontingentet - hvis medlemmet giver udtryk for at ønske lokal tilknytning – fordeles 60/40 mellem landsorganisation og institutionen). Institutioner med lokalt tilknyttede medlemmer skal tilbyde lokale arrangementer, hvor medlemmer inviteres.
* Særligt medlemskab for brugere, frivillige og ansatte – giver stemmeret og er valgbarhed. (ansatte er dog jf. vedtægterne ikke valgbare og har ikke stemmeret). Kontingent for frivillige og ansatte er på 150 kr./år. Kontingentet for brugere er 50 kr. /år. Der oprettes en kontingent-støtteordning, som kan dække brugeres kontingentudgifter.
* Støttemedlemskab – giver ikke stemmeret og valgbarhed. Fast månedlig betaling på 50 kr. Målrettet medlemmer, der primært vil støtte indsatserne økonomisk. (Kan trækkes fra i skat).